### 10.    Orientering om [adresse] og projekt om vandindvinding

**Åbent**

Sagsnr.: 326-2018-8767        J.nr.: 06.11.00           Dokumentnr.:
326-2018-69502

**Sagstype**

Orientering.

**Resume og sagens baggrund**

[adresse] tilladelse til at indvinde vand fra
[adresse] er udløbet og skal fornys. Det tekniske område orienterer her om
samarbejdet med forsyningen frem mod, at Kalundborg Kommune kan give en ny
tilladelse.

**Indstillinger**

Plan, Byg og Miljøchefen indstiller, at orienteringen tages
til efterretning.

**Behandling**

Teknik og Miljøudvalget

**Sagsfremstilling**

[adresse] indvinder vand fra [adresse] som bruges i
produktionen hos virksomhederne i Kalundborg. Indvindingen bliver reguleret af
en indvindingstilladelse ligesom almindelige vandværkers indvinding.

I forbindelse med at indvindingstilladelsen skal fornys, er
det nødvendigt at undersøge hvordan indvindingen kan tilrettelægges, således at
der tages hensyn til afvandingsinteresser, fugleinteresser, fiskeinteresser,
naturinteresser mv. alt sammen under hensyntagen til at der samtidig skal være
forsyningssikkerhed til virksomhederne i Kalundborg.

Arbejdet med en ny tilladelse vil strække sig over 2018 og
2019. I 2018 vil det især handle om, at få indhentet nødvendig viden til projektet.
Der skal eventuelt udarbejdes en model for vandløbssystemet og de mange
interessenter i arbejdet skal inddrages i processen.

Det vil være væsentligt for en god proces, at de forskellige
interessenter får den samme adgang til den viden der indsamles, får mulighed
for at bringe egen viden frem og får mulighed for at diskutere
problemstillinger på et fælles grundlag.

I 2019 er det målet, at Kalundborg Kommune er klar til at
udarbejde reguleringsgodkendelser, indvindingstilladelser mv. I forbindelse med
dette arbejde vil det tekniske område i samarbejde med forsyningen også se på
stemmeværket i [adresse] og vurdere om stemmeværket kan leve op til kravene i en ny
indvindingstilladelse.

**Økonomiske konsekvenser**

Ingen økonomiske konsekvenser